CELEX: C2005/082/59
Language: lv
Date: 2005-04-02 00:00:00
Title: lieta T-500/04: Prasība pret IIC Informations-Industrie Consulting GmbH, ko Eiropas Kopienu Komisija iesniedza 2004. gada 24. decembrī

2.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 82/31
            
         Prasība pret IIC Informations-Industrie Consulting GmbH, ko Eiropas Kopienu Komisija iesniedza 2004. gada 24. decembrī
   (lieta T-500/04)
   (2005/C 82/59)
   tiesvedības valoda - vācu
   Eiropas Kopienu Pirmās instances tiesā 2004. gada 24. decembrī izskatīšanai ir iesniegta prasība pret IIC Informations-Industrie Consulting GmbH, Königswinter (Vācija), ko cēla Eiropas Kopienu Komisija, kuru pārstāv G. Braun, W. Wils un N. Knittlmayer, pārstāvji, kas norādīja adresi Luksemburgā.
   Prasītājas prasījumi Pirmās instances tiesai ir šādi:
   
               1)
            
            
               piespriest atbildētājai samaksāt prasītājai 181 236, 61 EUR kopā ar procentiem 4 % apmērā par laiku no 01.11.1998.;
            
         
               2)
            
            
               piespriest atbildētājai atlīdzināt izdevumus.
            
         Pamati un galvenie argumenti
   1996. gadā prasītāja noslēdza ar atbildētāju divus līgumus, kuros prasītāja apņēmās piešķirt atbildētājai finanšu palīdzību divu Eiropas mēroga kultūras projektu realizēšanai. Finanšu palīdzībai bija jāsedz 50 % no atbildētājas projektu izmaksām, ciktāl šīs izmaksas ir veiktas un uzrādītas ar līgumu noteiktā veidā. 1997. gadā uz šo līgumu pamata atbildētāja saņēma naudas summu 401 821 DEM (204 936, 52 EUR) apmērā kā kopējās finanšu palīdzības avansu.
   Pēc projektu pabeigšanas atbildētāja uzrādīja prasītājai projektu izdevumus, kuru apmērā tā vēlējās ieturēt finanšu palīdzību. Tomēr prasītāja veica pāraudi un nonāca pie secinājuma, ka atbildētajai ir tiesības saņemt finanšu palīdzību tikai 46 300, 18 DEM (23 672, 92 EUR) apmērā attiecībā uz abiem projektiem. Tādēļ prasītāja prasa pārējās naudas summas 181 263, 61 EUR (354 520, 82 DEM) atmaksu.